Поштовани,

користимо ову прилику да Вас обавестимо да ћe позив за пријављивање за реализацију индивидуалне мобилности у оквиру Кључне акције 131 Еразмус+ програма мобилности студената и запослених бити отворен **24.02.2023. године**. Пријаве се као и до сада врше искључиво преко **онлајн платформе Универзитета у Београду MobiON**  (<https://mobion.bg.ac.rs/>).

У оквиру Кључне акције 131 (мобилност у земљама ЕУ и Исланду, Лихтенштајну, Норвешкој, Северној Македонији и Турској) и тренутно отворених позива, студенти и запослени УБ могу да конкуришу за реализацију следећих типова мобилности:

- Буџет из 2021. године свака чланица може искористити до **31. октобра 2023**. године, искључиво за мобилност студената докторских студија, тренинг мобилност студената свих нивоа студија (студентске праксе), мобилности у оквиру већ договорених BIP програма и мобилност запослених.

- Буџет из 2022. године свака чланица може искористити до **31. јула 2024**. године, за реализацију свих типова мобилности.

Додатно, студенти и запослени се могу пријавити за реализацију мобилносту у оквиру сарадње са партнерским универзитетима у оквиру Circle U. универзитетске алијансе.  Ове мобилности се такође реализују у оквиру програма Еразмус+, за шта постоје посебно опредељена средства у оквиру буџета, али и краћи рокови за пријаву за неке од партнера у оквиру Алијансе због специфичних услова које су поставили сами партнери.

Рок за пријаву за индивидуалне мобилности у оквиру у оквиру Кључне акције 131 Еразмус+ програма **истиче 01. априла у 12:00 часова**, док је рок за пријаву кандидата за за реализацију мобилносту у оквиру сарадње са назначеним партнерским универзитетима у оквиру Circle U. универзитетске алијансе (конкретно Орхус универзитет) **17. март 2023.** **године у 14:00 часова**.

**Напомињемо да мобилности неће моћи да се реализују док се конкурси за пријаву не затворе, а ЕСПБ координатори не номинују све пријављене кандидате који испуњавају услове конкурса.**

**Преглед мобилности за које су отворени позиви за пријаву можете пронаћи на следећем линку**: <https://mobion.bg.ac.rs/erasmus+/open-calls> .

Листа отворених позива није коначна, јер је објављивање позива за пријаву за мобилност условљено потписивањем Интер-институционалног споразума са иностраним партнерима. Сходно томе, листа партнера ће бити редовно ажурирана, а самим тим и позиви за пријаву за мобилност у наредним роковима.

За сва евентуална питања и недоумице, молимо Вас да контактирате

Еразмус+ тим Универзитета у Београду (<https://mobion.bg.ac.rs/erasmus+/contact>) .

С поштовањем,

Еразмус+ тим Универзитета у Београду

**Контакт особа за реализацију мобилности на ТМФ је проф. Ивона Радовић (**[**ivonag@tmf.bg.ac.rs**](mailto:ivonag@tmf.bg.ac.rs)**).**